als_Latn dik_Latn sag_Latn
Fier, bllokohen 25 klandestinë
Më datë 13.03.2015, nga ana e Seksionit Kundër Trafiqeve të Paligjshme pranë Drejtorisë së Policisë së Qarkut Fier, është bërë i mundur arrestimi në flagrancë i shtetasit me iniciale E.Z, 30 vjec, banues në Tiranë. Arrestimi i këtij shtetasi u bë për veprën penale të “Ndihma për kalim të paligjshëm të kufirit”, parashikuar nga neni 298/2 i Kodit Penal.
Shërbimet e Komisariatit të Policisë Fier, rreth orës 01.00 të datës 13.03.2015, në lagjen 8 Shkurti Fier, në unazën e qytetit, kanë ndaluar mjetin tip furgon mallrash i mbyllur. Nga kontrolli i ushtruar në këtë mjet, janë gjetur 25 shtetas të huaj, klandestinë. Këta shtetas, dyshohen se kanë kaluar kufirin greko-shqiptar, në mënyrë klandestine. Nga veprimet hetimore, rezultoi se janë shtetas Sirian dhe nga vende të ndryshme të Afrikës si Gandi, Mali, Senegali, Haiti, Kongo, të cilët dyshohet se janë ndihmuar për të kaluar (tranzit) nga vendi ynë për në shtetet e BE.
Drejtoria e Policisë Qarkut Fier.
fur_Latn als_Latn als_Latn als_Latn